TOYOTA หนึ่งในผู้ผลิตรถยนต์ที่ใหญ่ที่สุดในโลก
18 กรกฎาคม 2564

TOYOTA หนึ่งในผู้ผลิตรถยนต์ที่ใหญ่ที่สุดในโลก
Toyota Motor Corporation (TM US) - Toyota Motor Corporation – หนึ่งในผู้ผลิตรถยนต์ที่ใหญ่ที่สุดในโลกจากแดนปลาดิบ (โดยมียอดขายและกำลังการผลิตอันดับหนึ่งของโลก) เจ้าของตราสินค้าภายใต้แบรนด์ Toyota, Daihatsu และ Lexus (ตลาดรถยนต์ Luxury) นอกจากนี้ Toyota ยังให้บริการด้านการเงิน (Financial Services) แก่ทางผู้แทนจำหน่าย (Dealer) และลูกค้าอีกด้วย
อ้างอิงข้อมูลจากเมิ่อวันที่ 07/07/2021 Toyota มีมูลค่าตลาดอยู่ที่ JPY 31,762 Billion และมีรายได้ทั้งปี 2021 อยู่ที่ JPY 27,215 Billion และ CFRA Research คาดการณ์ว่าบริษัทจะมีรายได้ JPY 30,108 Billion ในปี 2022 และ JPY 31,495 Billion ในปี 2023 (หมายเหตุรอบปี (Fiscal Year) ของบริษัทจะไม่ตรงกับรอบปีภาษีของบริษัทในไทยในส่วนมาก) โดยยอดขายในตลาด North America คิดเป็นสัดส่วนที่สูงที่สุดคิดเป็น 34.3%, Japan 31.6%, Asia 16.7%, Europe 10.9% & Rest of World 6.5% (Bloomberg) โดย ณ ปัจจุบัน Toyota เทรดอยู่ที่ P/E 12.23 เท่า, ROE 10.44%, Dividend Yield 2.44% (As of 12/07/2021)
ด้วยนวัตกรรมสถาปัตยกรรมโครงสร้างยานยนต์ใหม่ (Toyota New Global Architecture: TNGA Platform เป็นโครงสร้างสำเร็จรูปประกอบไปด้วยพื้นที่ตัวถังส่วนห้องเครื่องยนต์ พื้นที่ตัวถังในห้องโดยสาร และอื่นๆ) ซึ่งเป็นโครงสร้างมาตรฐานสากลที่ใช้ในการผลิตรถยนต์ไปทั่วโลกไม่ว่าจะเป็นอเมริกา ยุโรป และเอเชีย ซึ่งทำให้บริษัทได้ประโยชน์ต่อการประหยัดขนาด (Economies of Scale) ทำให้ต้นทุนในการผลิตรถยนต์ลดลงและได้รับประโยชน์จากการประหยัดขอบเขต (Economies of Scope) ในการผลิตรถยนต์ Toyota (ในบางรุ่น) ร่วมกับรถยนต์ในตระกูล Lexus ซึ่งส่งผลให้กำไรก่อนหักภาษีและดอกเบี้ย (EBIT) ปรับตัวเพิ่มขึ้น
ปัจจัยที่นักลงทุนต้องติดตาม
ความคาดหวังการฟื้นตัวของอุตสาหกรรมรถยนต์ (Automobile Industry) ในปี 2021 (คาดการณ์ว่าจะฟื้นตัวต่อเนื่องไปจนถึงปี 2022) โดยในปี 2020 Toyota มี Market Share เป็นอันดับที่ 1 ซึ่งมากกว่า Volkswagen (VOW GY) และ General Motor (GM US)
Toyota เป็นหนึ่งในบริษัทที่ยังสามารถเอาตัวรอดได้ในช่วงวิกฤติการณ์ Covid-19 โดยบริษัทยังสามารถทำกำไรได้ในช่วงเวลาดังกล่าว, มีงบดุล (Balance Sheet) ที่แข็งแรง และสามารถจ่ายปันผลได้สม่ำเสมอ นอกจากนี้บริษัทมีนโยบายการซื้อหุ้นคืน (Treasury Stock) ซึ่งจะเป็นปัจจัยหนุนให้กำไรต่อหุ้น (EPS) ปรับตัวเพิ่มขึ้น
ค่าเงิน JPY จะเป็นปัจจัยสำคัญต่ออัตรากำไรขั้นต้น (Gross Profit Margin) ซึ่งในกรณีที่ค่าเงิน JPY อ่อนค่า (JPY Depreciation) จะทำให้อัตรากำไรขั้นต้นของ Toyota ปรับตัวเพิ่มขึ้น
การเติบโตของอุตสาหกรรมรถยนต์ไฟฟ้า (Electric Vehicle) จะทำให้ Toyota เผชิญกับความท้าทายกับอุตสาหกรรมยานยนต์ทั่วโลก (โดยเฉพาะรถ EV จากประเทศจีนไม่ว่าจะเป็น BYD (1211 HK), Great Wall Motor (2333 HK), NIO (NIO US), XPENG (XPEV US) อย่างไรก็ดี Toyota ได้เพิ่มงบวิจัยและลงทุน (R&D) ในส่วนของเทคโนโลยี Hybrid และแบตเตอรี่เพื่อรองรับการเติบโตของอุตสาหกรรมรถไฟฟ้าที่ EV อย่างต่อเนื่อง
Investor Tip:
Toyota Motor Corporation (TM) – จดทะเบียนซื้อขายในตลาดหลักทรัพย์ New York Stock Exchange ประเทศสหรัฐฯ (ในรูปแบบของ ADR – American Depository Receipt) ซึ่งใช้ Ticker Code ในการซื้อขายว่า “TM US” โดยนักลงทุนต้องแลกเงินเป็นสกุล USD เพื่อทำการซื้อขาย โดยมีขั้นต่ำในการซื้อขายเป็นจำนวน 1 หุ้น (Trade Lot = 1)
โดย 1 TM (ADR) = 2 หุ้นของ Toyota Motor Corporation (Ticker Code คือ 7203 JT) ที่จดทะเบียนในตลาดหลักทรัพย์ Tokyo Stock Exchange, ประเทศญี่ปุ่น (สำหรับนักลงทุนที่ลงทุนใน US ADR จะมีค่าธรรมเนียมอื่นๆ ในการถือครองหุ้นเป็นรายปี นอกเหนือจากค่าคอมมิชชั่นด้วย)
Source: KS OFFSHORE & CFRA Research & Bloomberg
เปิดพอร์ตลงทุนหุ้นต่างประเทศ > https://bit.ly/3c3oDs2
KSecurities #KS #OffshoreInvestment #หุ้นต่างประเทศ #WuXi
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp